# TIAKin hallituksen kokous 3/2022

**Aika:** Keskiviikko 13.4.2022.

**Paikka:** Teams -kokous.

#### 1. Kokouksen avaus

Puheenjohtaja avasi kokouksen.

#### 2. Päätösvaltaisuus ja järjestäytyminen; kokouksen sihteerin valinta sekä edellisen hallituksen kokouksen pöytäkirjan hyväksyminen

Todettiin, että hallitus on päätösvaltainen. Valittiin Minna Niininen tämän kokouksen sihteeriksi. Hyväksyttiin edellisen hallituksen kokouksen 2/2022 pöytäkirja.

Vuosikokouksen 13.3.2022 pöytäkirja on parhaillaan allekirjoitettavana. JUKO:lta on saapunut luottamusmiesten viralliset mandaatit.

#### 3. Työjärjestys

Hyväksyttiin työjärjestys.

#### 4. Uudet jäsenet

Hyväksyttiin 5 uutta jäsentä

#### 5. Työryhmäkuulumiset

* **YT-toimikunta:** Kokouksessa 6.4. esillä olivat viraston talousarvioehdotus vuodelle 2023, toiminnan tehostaminen työjärjestyksessä ja koronatilanne.
* **Työsuojelutoimikunta:** Kokouksessa 23.3. esillä terveydenhuollon 2021 raportit ja keskustelua sairauspoissaolojen syistä. Päivien määrä näyttää kasvaneen paljon, mielenterveyspoissaolojen määrä meillä alempi. Esillä työsuojelun toimintaohjelman suunnittelu, johon oli kutsuttu mukaan TYHY-ydinryhmä. Seuraava kokous ensi viikolla. Esillä Tilastokeskuksen työsuojelun riskiarviot.
* **VARY: Kokous maaliskuun lopulla.**
* **SEKE:** Ei kokouksia.
* **Laatupalkintotyöryhmä:** Palkinnot jaettiin 31.3.2022.
* **Palvelualueiden YT-ryhmät:**
* Tipan yt-ryhmä: Kokous oli 11.4.2022. Käsiteltiin työsuojelutarkastusta: osalla ihmisistä on aivan liikaa töitä. Käsiteltiin myös Tipan kiristyvää taloustilannetta: jotain pitää jättää tekemättä. Läsnä- ja hybridityö oli myös aiheena. Tipan kehittämisseminaari 11.5. Paasitornissa, johon virtuaalinen osallistuminen on mahdollista.
* Kekon yt-ryhmä: Edustaja ei paikalla.
* Mapun yt-ryhmä: Edustaja ei paikalla. Seuraava kokous 2/2022 on 10.5.2022.
* Kehidigin yt-ryhmä: Viimeisin kokous maaliskuussa: esillä koronatilanne. Kehidigin Tallinnan risteily 10.5. toteutuu. 70 henkeä ilmoittautunut.

#### 7. Muut asiat

Valtion neuvotteluissa päästiin neuvottelutulokseen 28.2.2022. TES-VES ratkaisu saatiin ajalle 1.3.2022 – 29.2.2024 eli on kaksivuotinen. Sopimus tosin on irtisanottavissa vuoden 2022 jälkeen, jos vuoden 2023 palkkaratkaisusta ei päästä yksimielisyyteen 21.12.2022 mennessä. Palkkoja korotetaan 1.6.2022 yleiskorotuksella, jonka suuruus on 2,0 prosenttia. Euromääräisiä lisiä ja henkilöstön edustajien palkkiota korotetaan myös 2,0 prosentilla. Sopimuskorotusten kustannusvaikutus on yleisen linjan mukainen.

Työsuojeluvaltuutettu ja pääluottamusmiehet ovat esittäneet virastolle, että henkilön kuollessa lyhyen ajan kuluessa palvelussuhteen päättymisestä, pitäisi asia huomioida samoin kuin palveluksessa olleen työntekijän kohdalla.

Työajan käyttö virkistäytymiseen ja rentoutumiseen puhuttaa. Eivätkö esim. 15 minuutin tauot voisi olla työaikaa kuten etäkahvit ja vastaavat tilaisuudet? Sääntöjen pitäisi koskea yhtälailla myös haastattelijoita.

#### 8. Ilmoitusasiat

 Ei ollut.

#### 9. Kokouksen päättäminen

Seuraava kokous on 30.5.2022 Teamsissa.

Puheenjohtaja päätti kokouksen.